recursal/SuperWikiNEXT-32B huggingface dataset:
Ο **Δημήτρης Μπούγας** (γεν. 1971) είναι παλαίμαχος Έλληνας ποδοσφαιριστής και νυν προπονητής. Αγωνιζόταν ως αμυντικός και αμυντικός μέσος. Το 1998 κατέκτησε το Κύπελλο Ελλάδος με τον Πανιώνιο.  Είχε τη φήμη σκληροτράχηλου αμυντικού, που δεν δίσταζε να βάλει το πόδι του στη φωτιά για να ανακόψει τον αντίπαλο επιθετικό.

Βιογραφικό
----------

Ο Δημήτρης Μπούγας γεννήθηκε στις 13 Μαρτίου 1971. Ξεκίνησε την επαγγελματική του καριέρα τη σεζόν 1992-93 στον Εθνικό Πειραιά, στο πρωτάθλημα της Β΄ Εθνικής. Με τον Εθνικό παρέμεινε δύο σεζόν στη δεύτερη κατηγορία και κατάφερε να ανεβεί με δυσκολία τη σεζόν 1993-94 καταλαμβάνοντας την 3η θέση. Το 1994-95 βοήθησε τον Εθνικό να παραμείνει στην κατηγορία. Όμως, το 1995-96 η ομάδα τερμάτισε στην τελευταία θέση και υποβιβάστηκε, για να ανεβεί πάλι την επόμενη σεζόν καταλαμβάνοντας την τρίτη θέση.

Το 1997 ο Μπούγας μεταπήδησε στον Πανιώνιο και στην πρώτη του σεζόν με την ομάδα της Νέας Σμύρνης κατέκτησε το Κύπελλο Ελλάδος 1998. Το 1998-99 μετείχε στην μεγάλη πορεία του Πανιωνίου ως τα προημιτελικά του Κυπέλλου Κυπελλούχων, όπου αποκλείστηκε από τη Λάτσιο.

Το Δεκέμβριο του 1999 μεταπήδησε στα νεοφώτιστα Τρίκαλα, τα οποία όμως δεν κατάφεραν να παραμείνουν στην πρώτη κατηγορία. Στη συνέχεια έπαιξε για δυο σεζόν στη Β΄ Εθνική με την Καλλιθέα, την οποία βοήθησε να ανεβεί στην Α΄ το 2001-02. Το 2002-03 συνέχισε στα Χανιά, στη Γ΄ Εθνική, για να τελειώσει την καριέρα του στον Π.Α.Ο. Αγίου Δημητρίου. Με τα Χανιά αγωνίστηκε σε 26 ματς και πέτυχε ένα γκολ στον τελικό παραμονής με τη Λάρισα με το τελικό 3-3 να καταδικάζει την ομάδα του σε υποβιβασμό.

Συνολικά αγωνίστηκε σε 109 ματς Α΄ Εθνικής και σε περισσότερα από 100 στη Β΄ και στη Γ΄ Εθνική. Στη συνέχεια εργάστηκε ως προπονητής. Ήταν βοηθός του Νίκου Παντέλη, στον Π.Α.Ο. Αγίου Δημητρίου, στην Καλλιθέα και στο ξεκίνημα της σεζόν 2009-10 στην Ηλιούπολη. Επίσης, είναι πρόεδρος του Αετού Κορυδαλλού, ομάδας της Ε.Π.Σ. Πειραιώς.

Καριέρα
-------

| Χρονιές | Σύλλογος | Συμμετοχές | Γκολ |
| --- | --- | --- | --- |
| 1992-1994 |  Εθνικός Πειραιώς | Β΄ Εθνική |  |
| 1994-95 |  Εθνικός Πειραιώς | 18 | 1 |
| 1995-96 |  Εθνικός Πειραιώς | 25 | 3 |
| 1996-97 |  Εθνικός Πειραιώς | Β΄ Εθνική |  |
| 1997-98 |  Πανιώνιος | 22 | 0 |
| 1998-99 |  Πανιώνιος | 26 | 0 |
| 1999-2000 (β΄) |  Α.Ο. Τρίκαλα | 18 | 1 |
| 2000-2002 |  Γ.Σ. Καλλιθέα | Β΄ Εθνική |  |
| 2002-03 |  Χανιά | 26 (Γ΄) | 1 |
| 2003-2005; |  Π.Α.Ο. Αγίου Δημητρίου | Γ΄ Εθνική |  |
|  | *Σύνολο Α΄ Εθνικής* | *109* | *5* |

Τίτλοι - Διακρίσεις
-------------------

* Κύπελλο Ελλάδος: 1998 (Πανιώνιος)
* Β΄ Εθνική (άνοδος) (2): 1994, 1997 (Εθνικός), 2002 (Καλλιθέα)

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* 
* 
* 
*

Αναφορές
--------

1. ↑  Greece 1997/98
2. ↑  «Τα «κακά παιδιά» της Α' Εθνικής». Αρχειοθετήθηκε από το πρωτότυπο στις 30 Απριλίου 2012. Ανακτήθηκε στις 9 Οκτωβρίου 2019.
Το **MinGW** ή **Mingw32** (**Minimalistic GNU for Windows** — Μινιμαλιστικό GNU για το λειτουργικό σύστημα Windows) είναι μια μεταφορά λογισμικού (port) της αλυσίδας εργαλείων προγραμματισμού GNU στην πλατφόρμα Win32.

Ξεκίνησε σαν παρακλάδι του σχεδίου Cygwin (έκδοση 1.3.3). Περιλαμβάνει τα κύρια εργαλεία ελεύθερης άδειας χρήσης που χρειάζεται ένας προγραμματιστής για να μπορέσει να φτιάξει προγράμματα στο περιβάλλον των Windows:

* Μεταγλωττιστής
* Συμβολομεταφραστής
* Συνδέτης
* Αποσφαλματωτής
* Σύστημα ελέγχου εκδόσεων

Το MinGW περιλαμβάνει ένα σύνολο αρχείων επικεφαλίδων της διεπαφής προγραμματισμού εφαρμογών των Windows (Windows API) καθώς και ένα σύνολο βιβλιοθηκών εισαγωγής ώστε να μπορεί ο συνδέτης GNU (GNU linker) να συνδέσει ένα εκτελέσιμο με τις δυναμικές DLL βιβλιοθήκες των Windows που υλοποιούν το API.

MSYS
----

Το MinGW χρησιμοποιείται σuχνά με το **MSYS** (Minimal SYStem - Ελάχιστο Σύστημα), που είναι άλλο ένα εγχείρημα που ξεκίνησε από μια διάσπαση του Cygwin και το οποίο παρέχει ένα ελαφρύ περιβάλλον κελύφους που είναι συμβατό με το πρότυπο POSIX επιτρέποντας μεταξύ άλλων να εκτελεστούν και να εκτελεστούν σενάρια configure. Το MSYS μπορεί να χρησιμοποιηθεί και σαν αντικαταστάτης του κέλυφους των Windows (cmd.exe).

Δείτε επίσης
------------

* GNUWin II
* GnnWin32
* Κιτ Ανάπτυξης Λογισμικού

Εξωτερικοί σύνδεσμοι
--------------------

* Ιστότοπος του πρότζεκτ MinGW  (Αγγλικά)
* Ξεκινώντας με το MinGW (Αγγλικά)
* Ιστότοπος του MinGW στο SourceForge  (Αγγλικά)
* GNU εργαλεία για Windows (Αγγλικά)
* Άλλη μια συλλογή από GNU εργαλεία (Αγγλικά)

1. ↑  «MinGW-w64 - for 32 and 64 bit Windows mingw-w64».
2. ↑  Error: Unable to display the reference properly. See the documentation for details.
Το Εθνικό Θέατρο Βελιγραδίου 01.04.2011
Το **Εθνικό Θέατρο Βελιγραδίου** ιδρύθηκε στο δεύτερο μισό του 19ου αιώνα. Βρίσκεται στην Πλατεία Δημοκρατίας,στη γωνία της οδού Vasina και Francuska στο Βελιγράδι της Σερβίας. Με την ανέγερση αυτού του κτιρίου καθώς και με την εφαρμογή του Κανονισμού Σχέδιο Πόλης σε τάφρο από τον Josimovic  το 1867, οι συνθήκες έγιναν για το σχηματισμό της σημερινής κεντρικής πλατείας της Δημοκρατίας στο Βελιγράδι. Χτισμένο το 1868, το Εθνικό Θέατρο, ακολουθώντας τη μοίρα του λαού και της χώρας, πέρασε από διάφορες φάσεις της αρχιτεκτονικής και της καλλιτεχνικής ανάπτυξης και επιβίωση ως ένα σύμβολο της Σερβίας, του πολιτισμού, της παράδοσης και της πνευματικότητας. Σήμερα, κάτω από τη στέγη του, υπάρχουν τρία καλλιτεχνικά σύνολα - Όπερα, το Δράμα και το Μπαλέτο.

Το Εθνικό Θέατρο κηρύχθηκε Μνημείο του Πολιτισμού με Μεγάλη Σημασία το 1983, και προστατεύεται από την Δημοκρατία της Σερβίας.

Ιστορία
-------

Το 1868, το σερβικό Εθνικό Θέατρο από το Νόβι Σαντ (τότε πρωτεύουσα του σερβικού πολιτισμού στην Αυστρία-Ουγγαρία) πραγματοποιήθηκε στο Βελιγράδι (τότε πρωτεύουσα του Πριγκιπάτου της Σερβίας). Ο πρίγκιπας Μιχαήλ, εντυπωσιασμένος από τις επιδόσεις που βίωσε, κάλεσε τον Γιόβαν Ντόρντεβης (ιδρυτή του Σερβικού Εθνικού Θεάτρου Νόβι Σαντ)για να βρεθεί ένα παρόμοιο ίδρυμα στη Σερβία. Έχοντας αποδεχτεί,ο Γιόβαν Ντόρντεβης ήρθε στο Βελιγράδι με το ήμισυ της εταιρίας των ηθοποιών και ίδρυσε το Εθνικό Θέατρο στο Βελιγράδι, επτά χρόνια μετά την ίδρυση του θεάτρου Νόβι Σαντ.

Το Εθνικό Θέατρο Βελιγραδίου, χτίστηκε το 1869 σύμφωνα με το σχέδιο του Aleksandar Bugarski, τον πιο παραγωγικό αρχιτέκτονα του Βελιγραδίου κατά τον 19ο αιώνα. Την απόφαση να κατασκευάσει ένα ειδικό κτίριο για το θέατρο έγινε από τον Μιχαήλο Ομπρένοβιτς. Το κτίριο ήταν ένα τυπικό θέατρο και θύμιζε ιδιαίτερα την Σκάλα του Μιλάνου, όσον αφορά την Αναγέννηση και το διακοσμητικό φινίρισμα. Αργότερα, αναπαραστάσεις άλλαξαν εντελώς την αρχική του εμφάνιση. Η βαριά ανακατασκευή έγινε το 1986, όταν το θέατρο επανέκτησε την εμφάνιση του το 1922 και χτίστηκε ένα παράρτημα προς την οδό Braće Jugovića.Εκτός από τους θεατρικούς σκοπούς, η αίθουσα έχει χρησιμοποιηθεί για φιλανθρωπικές χορούς και συναυλίες κατά τη διάρκεια του 19ου αιώνα. Η μεγάλη Συνταγματική Συνέλευση ενέκρινε το περίφημο Σύνταγμα του 1888 σε αυτό το κτίριο.
Φασουλοταβάς σερβιρισμένος με μακριές καυτερές πιπεριές
Ο **φασουλοταβάς** είναι πιάτο που συναντάται στην Ελλάδα, τη Βουλγαρία, τη Σερβία και τη Βόρεια Μακεδονία. Παρασκευάζεται με φασόλια, κρεμμύδια, λάδι, κόκκινες ξερές πιπεριές, μαύρο και κόκκινο πιπέρι, μαϊντανό και αλάτι, και υπάρχουν διάφορες παραλλαγές. Το γεύμα ψήνεται και σερβίρεται σε παραδοσιακό πήλινο σκεύος χωρίς σμάλτο. Το όνομα του πιάτου σημαίνει «φασόλια σε ταβά». Στα βουλγαρικά και σλαβομακεδονικά το πιάτο λέγεται *τάβτσε γκράβτσε* (Тавче-гравче), και έχει την ίδια ετυμολογία.

Συστατικά
---------

Τα βασικά συστατικά στον φασουλοταβά είναι:

* φασόλια λίμα
* κρεμμύδι
* λάδι
* αποξηραμένη κόκκινη πιπεριά
* κόκκινο και μαύρο πιπέρι
* αλάτι
* μαϊντανός

Εκτέλεση
--------

Τα πιο συχνώς χρησιμοποιούμενα συστατικά είναι τα φασόλια, τα κρεμμύδια, το λάδι, οι αποξηραμένες κόκκινες πιπεριές, το πιπέρι, το αλάτι και ο μαϊντανός. Υπάρχουν πολλές παραλλαγές του φασουλοταβά, αλλά όλες ακολουθούν ορισμένα βασικά σημεία.

Τα φασόλια καθαρίζονται και μετά βυθίζονται σε κρύο νερό μέχρι να μαλακώσουν. Στη συνέχεια βράζονται, στραγγίζονται, και προσθέτονται τα κρεμμύδια και οι πιπεριές. Άλλα κρεμμύδια ψήνονται στη σχάρα με πιπέρι σε ένα τηγάνι. Όταν ξαναβράσουν τα φασόλια, προσθέτονται στο πήλινο σκεύος και ανακατεύονται με τα ψητά κρεμμύδια. Το πιάτο, κλειστό με πώμα, τοποθετείται στο φούρνο. Το μαγείρεμα δεν πρέπει να ξεραίνει τα φασόλια.

Ο φασουλοταβάς σερβίρεται συνήθως με κρέας.

Παραπομπές
----------
*Για το βραβείο του περιοδικού Φρανς Φουτμπόλ, δείτε: Χρυσή Μπάλα.*
Το βραβείο **Χρυσή Μπάλα της ΦΙΦΑ** (FIFA Ballon d'Or) ήταν ένα ετήσιο ποδοσφαιρικό βραβείο για τον καλύτερο ποδοσφαιριστή της χρονιάς. Δημιουργήθηκε το 2010 και ήταν συγχώνευση δύο προηγούμενων ποδοσφαιρικών βραβείων, της «Χρυσής Μπάλας» (που απονεμόταν από το γαλλικό περιοδικό 0 pr o earning washed όταν από την Παγκόσμια Ομοσπονδία Ποδοσφαίρου (FIFA). Το τελευταίο βραβείο κέρδισε ο πολυνίκης του θεσμού, Αργεντινός Ο Μέσι είναι ο μοναδικός παίκτης που ψηφίστηκε στην τελική τριάδα και στις έξι εκδόσεις του διαγωνισμού της Χρυσής Μπάλας τ
Το **Κηφεύς** είναι ελληνικό τουφέκι σχεδιασμένο από τον Αθανάσιο Καλλιγέρη της Ελληνικής Βιομηχανίας Όπλων. Παράγεται από το 1995 και ονομάστηκε από ένα αρχαίο μυθικό βασιλιά. Το Κηφεύς διαθέτει φυσίγγια 7.62 x 51 mm ΝΑΤΟ.

FAIRFOX 2000 - Tο πρώτο Ελληνικό κυνηγετικό ραβδωτό τυφέκιο.

H Ελληνική Βιομηχανία Όπλων ΕΒΟ ξεκίνησε τη σχεδίαση του από τον Αθανάσιο Καλλιγέρη  το 1982 και προχώρησε στη παραγωγή του το 1984, στο εργοστάσιό της στο Αίγιο. Τα κριτήρια για την σχεδίαση ήταν:

α) Απλός μηχανισμός ως προς την λειτουργία και την κατασκευή.

β) Χαμηλό κόστος κατασκευής

γ) Ανθεκτικό κλείστρο στα δημοφιλή κυνηγετικά φυσίγγια διαμετρήματος 30-06,308 win,6,5x55se

Η παράγωγη των τυφεκίων FAIRFOX άρχισε το 1984 και σταμάτησε στα τέλη της ίδιας δεκαετίας. Κατασκευάστηκαν συνολικά 10.000 τυφέκια τα οποία εξήχθησαν με μεγάλη εμπορική επιτυχία, κυρίως στις Σκανδιναβικές χώρες. Η αδυναμία πώλησης του όπλου στην Ελλάδα για κυνήγι (λόγω της ισχύουσας νομοθεσίας που επιμένει να χαρακτηρίζει κάθε όπλο με ραβδωτή κάννη ως «πολεμικό» ήταν ένας από τους βασικούς λογούς που σταμάτησε η παράγωγη του). Ένα όπλο που ακόμη σήμερα κυνηγάει τριχωτό θήραμα στα σκανδιναβικά δάση έχοντας γράψει τη δική του ιστορία και πλέον είναι συλλεκτικό κομμάτι. Η ποιότητα και η σχεδίαση του όπλου ήταν τέτοια που το 1995 με βάση τον κορμό και το κλείστρο του FAIRFOX σχεδιάστηκε μια σειρά όπλων ειδικής ακρίβειας για στρατιωτική και αστυνομική χρήση όπως το τυφέκιο ελεύθερου σκοπευτή **Κηφεύς** το οποίο πήρε το όνομα του από το όνομα του βασιλιά της Κερύνειας στην περιοχή Αιγιαλείας και ιδρυτή της κατεχόμενης σήμερα Κερύνειας της Κύπρου Κηφέα.

Παραλλαγές
----------

Υπάρχουν μόνο δύο παραλλαγές του όπλου:

* Κηφεύς-Σ: Μια παραλλαγή του Κηφεύς για το στρατιωτικό προσωπικό.
* Κηφεύς-Α: Μια παραλλαγή του Κηφεύς για το αστυνομικό προσωπικό με ελαφρώς μεγαλύτερη, βαρύτερη, εξωτερικά ραβδωτή κάνη.

Χρήστες
-------

* Ελλάδα ! Ελλάδα: Χρησιμοποιείται από τις ειδικές δυνάμεις και την *Ειδική Κατασταλτική Αντιτρομοκρατική Μονάδα* (ΕΚΑΜ) της Ελληνικής Αστυνομίας
Ο **Λευτέρης Κτιστάκης** είναι δικηγόρος και βουλευτής Βοιωτίας με το κόμμα της Νέας Δημοκρατίας. 

Γεννήθηκε το 1972 στη Θήβα όπου και μεγάλωσε. Σπούδασε νομική στο Δημοκρίτειο Πανεπιστήμιο Θράκης και κατά τη φοίτηση του συμμετείχε ως βασικό μέλος των ομάδων που εκπροσώπησαν τη σχολή σε δύο διαγωνισμούς εικονικής δίκης, στην έδρα του Διεθνούς Δικαστηρίου της Χάγης και στην έδρα του Οργανισμού Ηνωμένων Εθνών στη Νέα Υόρκη, αντίστοιχα.

Έλαβε diploma στις νομικές σπουδές από το University of East Anglia (Νόριτς, Μεγάλη Βρετανία), στο πλαίσιο του προγράμματος Erasmus. 

Μετά την αποφοίτησή του, παρακολούθησε μεταπτυχιακές σπουδές στο University of Exeter (Έξετερ, Μεγάλη Βρετανία) στον τομέα του Δικαίου των Επιχειρήσεων (LL.M. in International Business Legal Studies). 

Από τον Φεβρουάριο του 1998 είναι μέλος του Δικηγορικού Συλλόγου Θήβας, ασκώντας αδιάλειπτα τη δικηγορία μέχρι και στα ανώτατα δικαστήρια της χώρας (Άρειο Πάγο και Συμβούλιο της Επικρατείας) καθώς επίσης και στο Ευρωπαϊκό Δικαστήριο Δικαιωμάτων του Ανθρώπου στο Στρασβούργο.

Από τον Ιανουάριο του 2001 είναι διαχειριστής εταίρος της δικηγορικής εταιρείας "Νικ. Κτιστάκις και Συνεργάτες" της μοναδικής δικηγορικής εταιρείας στο νομό της Βοιωτίας.

Εξελέγη βουλευτής για πρώτη φορά με το κόμμα της Νέας Δημοκρατίας στις βουλευτικές εκλογές του Ιουνίου 2023. 

Μιλάει την αγγλική και τη γαλλική γλώσσα και είναι παντρεμένος με την Ιωάννα Μπούτσικου, με την οποία έχουν αποκτήσει δύο δίδυμα κορίτσια, την Αναστασία και την Ευαγγελία.
Η Ράπτα σε χάρτη του 1736
Η **Ράπτα**, γνωστή και ως **Ραπτά**, ήταν εμπορικός σταθμός ο οποίος λέγεται ότι βρισκόταν στις ακτές της Νοτιοανατολικής Αφρικής και περιγράφηκε για πρώτη φορά τον 1ο αιώνα μ.Χ. Η τοποθεσία της δεν έχει προσδιοριστεί με ακρίβεια, αν και υπάρχουν αρκετές πιθανές υποψήφιες τοποθεσίες. Ο αρχαίος Περίπλους της Ερυθράς Θαλάσσης περιέγραψε την Ράπτα ως «το τελευταίο εμπόριον της Αζανίας», διήμερο ταξίδι νοτίως της νήσου Μενουθιάδος (Κεφάλαιο 16). Ο Περίπλους αναφέρει επίσης ότι η πόλη και ο λιμένας διοικούνταν από υποτελείς της Νοτίου Αραβίας του βασιλείου των Χιμιαριτών, συγκεκριμένα από έναν «Μαφαρίτη φύλαρχο».

Σύμφωνα με τον Κλαύδιο Πτολεμαίο, ο Διογένης, ένας έμπορος του ινδικού εμπορίου, βγήκε εκτός πορείας από τη συνηθισμένη του διαδρομή από την Ινδία λόγω των ανέμων, και αφού ταξίδεψε 25 μέρες νότια κατά μήκος της ακτής της Αφρικής έφτασε στην Ράπτα, από όπου εισέρχεται ο ομώνυμος ποταμός στον Ινδικό Ωκεανό απέναντι από την Μενουθιάδα νήσο. Ο Διογένης περιγράφει περαιτέρω ότι αυτός ο ποταμός έχει τις πηγές του κοντά στα Όρη της Σελήνης, πλησίον του έλους από όπου λέγεται ότι είχε και ο Νείλος τις πηγές του. Ο Πτολεμαίος αναφέρει επίσης έναν άλλον Έλληνα καπετάνιο, τον Θεόφιλο, ο οποίος χρειάστηκε είκοσι ημέρες για να ταξιδέψει από το Κέρας της Αφρικής ως την Ράπτα.

Η Ράπτα αναφέρεται επίσης από τον Στέφανο τον Βυζάντιο και τον Κοσμά τον Ινδικοπλεύστη.

Ο Στέφανος ο Βυζάντιος και ο Πτολεμαίος γράφουν ότι η Ράπτα ήταν μητρόπολη της Βαρβαρίας.

Ονομάστηκε Ῥάπτα λόγω των ραπτών πλοιαρίων που χρησιμοποιούνταν εκεί.

Παραπομπές
----------

1. 1 2 3  Στέφανος ο Βυζάντιος, Εθνικά, §R543.8
2. ↑  «Article on King Charibael». *Wikipedia*.
3. ↑  Wilfred Harvey, Schoff (1912). *The Periplus of the Erythraean Sea: travel and trade in the Indian Ocean"*. New York : Longmans, Green. σελίδες 33–35.
4. 1 2  McLaughlin, Raoul (2014). *The Roman Empire and the Indian Ocean: The Ancient World Economy & the Kingdoms of Africa, Arabia & India*. Pen & Sword Military. σελ. 126. ISBN 978-1526738073.
5. ↑  ΠΤΟΛΕΜΑΙΟΣ, ΓΕΩΓΡΑΦΙΑ, § 4.7.12
6. ↑  Περίπλους τῆς Ἐρυθρᾶς Θαλάσσης, §16
Η **Καρχηδόνα** ήταν εμπορική Φοινικική επαρχία η οποία δημιουργήθηκε από τους ίδιους τους Φοίνικες και είχε τη δική της διοίκηση. Τους πρώτους αιώνες παρουσίας της είχε σημαντικές εμπορικές συναλλαγές με πολλές περιοχές της Μεσογείου. Τον 5ο π.Χ. αιώνα η Καρχηδόνα άρχισε τις πολεμικές επιχειρήσεις κατακτώντας τη Νότια και Κεντρική Ισπανία και τμήματα της Βόρειας Αλγερίας αλλά και την Κορσική. Με την έναρξη του Β' Καρχηδονιακού Πολέμου το 218 π.Χ. μεταξύ Καρχηδόνας και Ρώμης, η Καρχηδόνα κέρδισε αρκετές μάχες με τον γνωστό στρατηγό Αννίβα όπως την Μάχη του ποταμού Τρεβία, την Μάχη της λίμνης Τρασιμένης και την Μάχη των Καννών. Ο φημισμένος στρατηγός Αννίβας έφτασε έξω από τα τείχη της Ρώμης το 218 π.Χ. αλλά αποφάσισε να κατακτήσει την Νότια Ιταλία, Σικελία και Σαρδηνία διότι δεν υπήρχαν ρωμαϊκά στρατεύματα στην περιοχή. Το 202 π.Χ. η Καρχηδόνα ηττήθηκε στη Μάχη της Ζάμας χάνοντας τις περισσότερες κτήσεις περιορίζοντας τα σύνορα της γύρω από την Καρχηδόνα. Το 146 π.Χ. καταστράφηκε ολοσχερώς η Καρχηδόνα και άρχισε μια νέα εποχή για το Ρωμαϊκό κράτος.

Παραπομπές
----------
Χάρτης με ένδειξη των περιοχών του *τριακοντάσχοινου* και του *δωδεκάσχοινου*
Ο **τριακοντάσχοινος** ήταν γεωγραφικός προσδιορισμός σε χρήση στην ελληνιστική Αίγυπτο, και μετέπειτα και από την ρωμαϊκή Αίγυπτο ως *triakontaschoenus*, ο οποίος αντιστοιχούσε στην περιοχή (*τόπο*) της κάτω Νουβίας μεταξύ του πρώτου και του δευτέρου καταρράκτη του Νείλου. Βορειοανατολικά της περιοχής αυτής, βρισκόταν ο *δωδεκάσχοινος*, ο οποίος συνήθως βρισκόταν υπό την εξουσία των φαραώ της Αιγύπτου. Η ονομασία βασίζονταν στην μονάδα μέτρησης του σχοίνου, με 30 *σχοίνους* να αντιστοιχούν σε έκταση περίπου 320 χιλιόμετρα και 12 σε περίπου 125 χλμ.

Οι όροι αυτοί δημιουργήθηκαν κατά την διακυβέρνηση του Πτολεμαίου Β´ όταν αρχικά το 275 με 274 π.Χ. επιτέθηκε στην Νουβία και νίκησε το Βασίλειο του Κους. Με τον τρόπο αυτό περιόρισε την δύναμη των Κουσιτών, και παράλληλα εξασφάλισε αρκετούς από τους φυσικούς πόρους της περιοχής ανάμεσα στους οποίους υπήρχαν και χρυσωρυχεία, και οι σχετικοί όροι διατηρήθηκαν έκτοτε από τους μετέπειτα ηγεμόνες.

Παραπομπές
----------

1. ↑  Liddell, Henry G.· Scott, Robert (1 Απριλίου 2015). *Λεξικόν της ελληνικής γλώσσης - 8ος τόμος*. Pelekanos Books. σελ. 58. ISBN 9786180400311.
2. ↑  Wacher, John (14 Οκτωβρίου 2013). *The Roman World*. Routledge. ISBN 9781136748448.
3. ↑  Török, László· Torok, Laszlo (12 Ιουλίου 2011). *Hellenizing Art in Ancient Nubia 300 B.C. - AD 250 and Its Egyptian Models: A Study in "Acculturation"*. BRILL. ISBN 9004211284.
4. ↑  Török 2009, σελίδες 384–385.
5. ↑  Török 2009, σελίδες 384, 385–386.
6. ↑  Török 2009, σελίδες 386–388.

Πηγές
-----

* Bevan, Edwyn Robert (1927). *A History of Egypt Under the Ptolemaic Dynasty*. Methuen. OCLC 876137911.
* Török, László (1997). *The Kingdom of Kush: Handbook of the Napatan-Meroitic Civilization*. Leiden, New York, Köln: Brill. ISBN 90-04-10448-8.
* Török, László (2009). *Between Two Worlds: The Frontier Region Between Ancient Nubia and Egypt, 3700 BC-AD 500*. Leiden, New York, Köln: Brill. ISBN 978-90-04-17197-8.
Τα **Κατσικάνια** είναι περιοχή της πόλης του Άργους. Βρίσκονται στα βόρεια σύνορα της πόλης και οριοθετούνται νότια από την διασταύρωση του Ιερού Ναού Αγίου Νικολάου (Παλαιού), βόρεια και ανατολικά από τον Ίναχο ποταμό (και τον ομώνυμο οικισμό) και δυτικά από την Ε.Ο. Άργους-Κορίνθου. Είναι η πρώτη συνοικία του Άργους που συναντά ο ερχόμενος από Αθήνα επισκέπτης στα αριστερά του, περίπου δύο χιλιόμετρα πριν προσεγγίσει την κύρια είσοδο της πόλης (γέφυρα Ξεριά).

Τα Κατσικάνια είναι αραιοκατοικημένη αγροτική κυρίως περιοχή, που στο μεγαλύτερό της μέρος αποτελείται από πορτοκαλεώνες και άλλες καλλιέργειες εσπεριδοειδών ανάμεσα στις οποίες υπάρχουν διάσπαρτες κατοικίες. Το μικροκλίμα της περιοχής είναι εξαιρετικό για τέτοιου είδους καλλιέργειες αφού η θερμοκρασία κατά τους μήνες του χειμώνα είναι ηπιότερη σε σχέση με τον υπόλοιπο αργολικό κάμπο, προσδίδοντας έτσι στο πορτοκάλι των Κατσικανίων ιδιαίτερη φήμη ανάμεσα στα εσπεριδοειδή της Αργολίδας. Τα τελευταία χρόνια παρατηρείται επίσης αυξημένη τάση της καλλιέργειας ελαιοδένδρων.

Στα Κατσικάνια έχουν την έδρα τους μερικές από τις σημαντικότερες βιομηχανίες της Αργολίδας, οι οποίες δραστηριοποιούνται στην επεξεργασία και χυμοποίηση εσπεριδοειδών, στην κατασκευή αντλιών, στην σωληνουργία καθώς και μια ζυθοποιεία. Επίσης το μεγαλύτερο σούπερ-μάρκετ της πόλης βρίσκεται στην περιοχή όπως και τα κτίρια του πρώην Γαλακτοκομικού Συνεταιρισμού Αργολίδας.
Η **ΒΚ Ντιναμό Μόσχας** (ρωσικά: ВК Динамо Москва) είναι ρωσική επαγγελματική ομάδα πετοσφαίρισης ανδρών, με έδρα τη Μόσχα. Αγωνίζεται στο Πρωτάθλημα Ρωσίας, τον τίτλο του οποίου έχει κερδίσει δύο φορές (2006, 2008). Έχει κατακτήσει επίσης ένα ασημένιο και δύο χάλκινα μετάλλια στο Τσάμπιονς Λιγκ.

Ιστορία
-------

Ιδρύθηκε το 1926 ως τμήμα της αθλητικής κοινωνίας Ντιναμό. Το 1977 πήρε την ονομασία «Ντιναμό Περιφέρειας Μόσχας» (Динамо Московская область) υπό την οποία αγωνίστηκε ως το 1994. Το 2000 μετονομάστηκε σε Ντιναμό-ΜΓΦΣΟ-Ολίμπ Μόσχας (Динамо-МГФСО-Олимп Москва), ενώ το 2002 πήρε τη σημερινή της ονομασία.

Παραπομπές
----------

1. ↑  «История клуба 1926—1939 гг». Официальный сайт ВК «Динамо» Москва. Αρχειοθετήθηκε από το πρωτότυπο στις 10 Μαρτίου 2013. Ανακτήθηκε στις 3 Μαρτίου 2013.

Εξωτερικοί σύνδεσμοι
--------------------

* Επίσημος ιστότοπος
Συντεταγμένες: 40°14′38″N 22°21′36″E﻿ / ﻿40.24389°N 22.36000°E﻿ / 40.24389; 22.36000

Η **Ράχη** είναι χωριό του Νομού Πιερίας, με πληθυσμό 423 κατοίκους, βάσει της Απογραφής του 2011. Βρίσκεται νοτιοδυτικά της Κατερίνης και αποτελεί οικισμό της Δημοτικής Ενότητας Λόφου του Δήμου Κατερίνης. Η Ράχη ήταν ενσωματωμένη στο Λόφο όταν αυτός ονομαζόταν Ζιάζιακο. Η απόσταση του οικισμού από την Κατερίνη είναι 14 χιλιόμετρα.

Υποδομή
-------

Η οικονομία της στηρίζεται στη γεωργία και ιδίως στην καλλιέργεια κερασιών και καπνού. Στη Ράχη δραστηριοποιούνται δυο συνεταιρισμοί κερασιών, ο Άγιος Λουκάς και ο Α.Σ.Π.Ο (Αγροτικός Συνεταιρισμός Παράγωγων Οπωροκηπευτικών) Ράχης. Ο κεντρικός ναός της Ράχης είναι ο Άγιος Λουκάς και έξω από το χωριό βρίσκεται και ο ναός του Αγίου Κωνσταντίνου, όπου και το κοιμητήριο. Έχει μονοθέσιο Νηπιαγωγείο, διθέσιο Δημοτικό Σχολείο και αγροτικό συνεταιρισμό.

Πολιτισμός
----------

Δραστήριος είναι ο Πολιτιστικός Σύλλογος της Ράχης (ιδρύθηκε το 1977) , ο οποίος ονομάζεται "Τα Πάτρια". Ο σύλλογος αυτός διοργανώνει πολυήμερες εκδηλώσεις τον Οκτώβριο για τον πολιούχο Άγιο Λουκά, που επίσης λέγονται "Πάτρια". 

Ο Μορφωτικός και Αθλητικός του Όμιλος ονομάζεται "Ο Απόλλων" (ίδρυση 1976) (στο ποδόσφαιρο, αγωνίζεται στην Γ΄ ερασιτεχνική κατηγορία του τοπικού πρωταθλήματος της Ε.Π.Σ. Πιερίας). Στο χωριό λειτουργεί και θεατρικό σχήμα το οποίο εντάσσεται στον Πολιτιστικό σύλλογο (Θέατρο Ράχης).

Εξωτερικοί σύνδεσμοι
--------------------

* Ο Πολιτιστικός Σύλλογος του χωριού

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Κατερίνης |
| --- |
|  |
| Δημοτική ενότητα Ελαφίνας | 
* Αρωνάς
* Έλαφος
* Εξοχή
* Καταλώνια
* Λαγόρραχη
* Μελιάδι
* Μοσχοπόταμος
* Παλαιό Κεραμίδι
* Τόξο
* Τρίλοφος
 |
|  |
| Δημοτική ενότητα Κατερίνης | 
* Αγία Βαρβάρα
* Ανδρομάχη
* Άνω Άγιος Ιωάννης
* Γανόχωρα
* Κατερίνη
* Νέα Χράνη
* Νεοκαισάρεια
* Νέο Κεραμίδι
* Νέος Άνω Άγιος Ιωάννης
* Ολυμπιακή Ακτή
* Προσήλιο
* Σβορώνος
 |
|  |
| Δημοτική ενότητα Κορινού | 
* Κάτω Άγιος Ιωάννης
* Κορινός
* Κούκος
* Νέα Τραπεζούντα
* Παραλία Κορινού
* Σεβαστή
 |
|  |
| Δημοτική ενότητα Παραλίας | 
* Καλλιθέα
* Παραλία
* Περίσταση
 |
|  |
| Δημοτική ενότητα Πέτρας | 
* Άγιος Δημήτριος
* Άνω Μηλιά
* Καρυές
* Κάτω Μηλιά
* Λόφος
* Μηλιά
* Μοσχοχώρι
* Πέτρα
* Ράχη
* Σκοτεινά
* Φτέρη
* Φωτεινά
* Ψυχιατρικό Νοσοκομείο Πέτρας Ολύμπου\*
 |
|  |
| Δημοτική ενότητα Πιερίων | 
* Βρία
* Ελατοχώρι
* Ρητίνη
 |
|  |
| 
* Έδρα: Κατερίνη
* \*(Οικισμοί με μη μόνιμο πληθυσμό)
 |

 |
Αυτοκίνητο με σκόνη
**Σκόνη** χαρακτηρίζεται η μάζα που αποτελείται από πολύ λεπτά σωματίδια σε στερεή κατάσταση τα οποία δεν ενώνονται μεταξύ τους σε συσσωμάτωμα. Η σκόνη μπορεί να παραχθεί από τη σύνθλιψη μεγαλύτερων σωμάτων ή και από τη φθορά της εξωτερικής τους επιφάνειας. Αν έχει σημασία το υλικό της σκόνης, τότε αυτό συνήθως αναφέρεται μαζί με τη λέξη σκόνη, όπως για παράδειγμα *σκόνη κακάο* ή *γάλα σε σκόνη*.

Με την κοινή ονομασία **σκόνη**, χωρίς να περιγράφεται το υλικό από το οποίο προέρχεται αυτή, αναφερόμαστε συνήθως στην άχρηστη νεκρή οργανική ύλη λεπτών σωματιδίων που μαζεύεται με την πάροδο του χρόνου σε ένα χώρο. Αυτή γενικά αποτελείται από χώμα, γύρη, ίνες υφασμάτων, ίνες χαρτιού, μεταλλικά στοιχεία, τρίχες και νεκρά κύτταρα του σώματος ανθρώπων και ζώων. Αυτή η σκόνη είναι καλό να απομακρύνεται από χώρους υγιεινής, καθώς η εισπνοή της μπορεί να επιφέρει σημαντικά αναπνευστικά προβλήματα. Επίσης η σκόνη είναι ένας χώρος που ευνοεί την ανάπτυξη πληθυσμών ακάρεων, οι οποίοι είναι επιβλαβείς μικροοργανισμοί στην κλάση των αραχνιδίων.

Παραπομπές
----------

1. ↑  Hess-Kosa, Kathleen. (2002). *Indoor air quality : sampling methodologies*. Boca Raton, Fla.: Lewis. ISBN 1-56670-539-8. 46671162.
2. ↑  Αλέξανδρος Γιατζίδης, Μ.D. (4 Οκτωβρίου 2014). «Ακάρεα βρίσκονται παντού στο σπίτι, στην σκόνη, στο στρώμα. Προκαλούν άσθμα, ρινίτιδα, καταρροή, φαγούρα, επιπεφυκίτιδα, αναπνευστικά προβλήματα». Αρχειοθετήθηκε από το πρωτότυπο στις 5 Οκτωβρίου 2014. Ανακτήθηκε στις 3 Δεκεμβρίου 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σκόνη** |


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **σκόνη**  |

* Η σκόνη από τη Σαχάρα[*νεκρός σύνδεσμος*]

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85040073
* GND: 4057011-3
* BNF: cb11982464b (data)
* NDL: 00574763
* NKC: ph124523

 |

 |
H **Λουδοβίκα Καρολίνα**, πολων. Ludwika Karolina Radziwiłł (27 Φεβρουαρίου 1667 - 25 Μαρτίου 1695) από τον Οίκο του Βίττελσμπαχ ήταν κόρη ευγενούς της Πολωνίας και με τους γάμους της έγινε πρώτα πριγκίπισσα του Βρανδεμβούργου και μετά εκλέκτορας του Παλατινάτου.

Βιογραφία
---------

Ήταν το μόνο τέκνο του Μπογκούσλαβ Ρατζιβίου, ευγενούς μεγιστάνα στην Πολωνία και της Άννας Μαρίας Ρατζιβίου, κόρης του Γιάνους Ρατζιβίου.

Οικογένεια
----------

Παντρεύτηκε πρώτα το 1681 τον Λουδοβίκο των Χοεντσόλερν (γιο του Φρειδερίκο Γουλιέλμο, εκλέκτορα του Βρανδεμβούργου), ο οποίος απεβίωσε το 1687 σε ηλικία 19 ετών.

Το 1688 η Λουδοβίκα Καρολίνα έκανε δεύτερο γάμο με τον Κάρολο Γ΄ Φίλιππο των Βίττελσμπαχ, εκλέκτορα του Παλατινάτου και είχε τέκνα:

* Ελισάβετ Αυγούστα Σοφία 1693-1728, παντρεύτηκε τον Ιωσήφ Κάρολο των Βίττελσμπαχ, κόμη του Παλατινάτου-Ζούλτσμπαχ.
* Λεοπολδίνα Ελεονώρα Ιωσηφίνα 1689-1693 απεβ. 4 ετών, Μαρία Άννα 1690-1692 απεβ. 2 ετών, θνησιγενής γιος 1695.

Πηγές
-----

* Bogusław Radziwiłł (1979) Autobiografia. Warsaw. ISBN 83-06-00033-1.

Παραπομπές
----------
Η **Vodafone** (προφέρεται: [ˈvoʊdəfoʊn]) είναι πολυεθνική Βρετανική εταιρεία κινητής τηλεφωνίας, και μία από τις μεγαλύτερες σε χρηματιστηριακή αξία επιχειρήσεις, με παρουσία σε πολλές χώρες στην Ευρώπη, τις ΗΠΑ, την Ευρύτερη Μέση Ανατολή, την Αφρική, τη Νοτιοανατολική Ασία, την Άπω Ανατολή και σε πολλά άλλα μέρη του κόσμου με θυγατρικές εταιρείες, ελεγχόμενες εταιρείες και επενδύσεις.

Βασικά στοιχεία
---------------

Οι θυγατρικές εταιρείες κινητής τηλεφωνίας του Ομίλου, λειτουργούν με το εμπορικό σήμα «Vodafone». Στις ΗΠΑ, η ελεγχόμενη εταιρεία του Ομίλου φέρει την ονομασία Verizon Wireless. Τα δύο τελευταία οικονομικά έτη, ο Όμιλος υπέγραψε επίσης συμβάσεις με πέντε εταιρείες δικτύων σε χώρες όπου ο Όμιλος δεν διαθέτει μετοχικό κεφάλαιο. Σύμφωνα με τους όρους των συγκεκριμένων Συμβάσεων Εταιρικών Δικτύων, ο Όμιλος και τα εταιρικά του δίκτυα συνεργάζονται για την ανάπτυξη και το μάρκετινγκ παγκόσμιων υπηρεσιών που φέρουν λογότυπα δύο εμπορικών σημάτων.

Στις 31 Δεκεμβρίου 2005, βάσει των εγγεγραμμένων πελατών στις κοινοπραξίες τηλεπικοινωνιών στις οποίες είχε συμφέροντα κυριότητας, ο Όμιλος είχε 179,3 εκατομμύρια πελάτες. Ο αριθμός αυτός δεν περιλαμβάνει τους πελάτες των υπηρεσιών τηλεειδοποίησης (paging), και υπολογίζεται σε αναλογική βάση σύμφωνα με τα εκατοστιαία συμφέροντα της Εταιρείας στις συγκεκριμένες κοινοπραξίες. Η εταιρεία έχει επίσης περίπου 55.000 υπαλλήλους, με μεγαλύτερη συνεισφορά τη Vodafone Γερμανίας (12.073 υπάλληλοι) και δεύτερη τη Vodafone Ηνωμένου Βασιλείου με 11.681 υπαλλήλους.

Οι κοινές μετοχές της Εταιρείας είναι εισηγμένες στο Χρηματιστήριο Αξιών του Λονδίνου και οι Αμερικανικές Μετοχές Παρακαταθήκης («ADS») είναι εισηγμένες στο Χρηματιστήριο Αξιών της Ν. Υόρκης. Η τρέχουσα αξία του συνόλου των χρηματιστηριακών αξιών της Εταιρείας ήταν κατά προσέγγιση 80 δισεκατομμύρια λίρες στις 15 Νοεμβρίου 2005.

Διευθύνων σύμβουλος της εταιρείας είναι ο Αρουν Σαριν. Ο υπεύθυνος για την Ευρώπη (και την Ελλάδα) είναι ο Μπιλ Μόρροου.

Χορηγίες
--------

Η Vodafone είναι χορηγός της McLaren-Mercedes στη Φόρμουλα 1 ενώ για αρκετά χρόνια το όνομά της είχε συνδεθεί με τη χορηγία της Ferrari και της Μάντσεστερ Γιουνάιτεντ και από το 2012 χορηγεί τη Sony για το PlayStation Vita στην 3G έκδοση του.

Λογότυπο
--------

Το λογότυπο της εταιρείας όπως έχει εξελιχθεί με το πέρασμα του χρόνου.

* 2006–20172006–2017
* 2017-σήμερα2017-σήμερα

Δείτε επίσης
------------

* Vodafone Greece

Εξωτερικοί σύνδεσμοι
--------------------

* Επίσημη ιστοσελίδα
Το **Αμερικάνικο ειδύλλιο** (*American Pastoral*) είναι ένα μυθιστόρημα του Αμερικάνου συγγραφέα Φίλιπ Ροθ το οποίο εκδόθηκε για πρώτη φορά το 1997 στην Ηνωμένες Πολιτείες. Σύμφωνα με την γνώμη αξιόλογων κριτικών συμπεριλαμβάνεται στη λίστα των Μεγάλων αμερικανικών μυθιστορημάτων όλων των εποχών (*Μόμπι Ντικ,Τα σταφύλια της οργής,Τριλογία της Νέας Υόρκης* κ.ά.)

*Περίληψη*
----------

Ο Philip Roth περιγράφει την κοινωνία της Αμερικής στη δεκαετία του ’60 , η οποία κλονίζεται εξαιτίας του πολέμου του Βιετνάμ και υφίσταται ραγδαίες πολιτικοκοινωνικές μεταβολές .O συγγραφέας αφηγείται μέσα από την ζωή και το τραγικό πορτραίτο του ήρωά του Εβραίου Σίμουρ Λιβόβ, του «Σουηδού», όπως αποκαλείται, την άνοδο και την πτώση του Αμερικάνικου ονείρου και του Αμερικανού Ήρωα. Ο Σίμουρ Λιβόρ ζει ευτυχισμένος στην μεταπολεμική Αμερική μαζί με την σύζυγο του και την κόρη του .Η ευτυχία αυτή όμως είναι εφήμερη καθώς 16χρονη κόρη του μετατρέπεται σε τρομοκράτισσα επαναστάτρια με στόχο να διαλύσει το ειδύλλιο του πατέρα της. Η επιτυχημένη ζωής του συντρίβεται από την ιστορία που ακολουθεί. Η πιο έντονη και ρεαλιστική απεικόνιση μιας χώρας που παραφρονεί και συμπαρασύρει κάθε ζωή που βρίσκεται μπροστά της, καθώς ο καθένας ψάχνει μέσα στην κατασκευή και τα γεγονότα της ιστορίας να βρει τα δικά του τραύματα και τη δική του ενοχή.

*Βραβεία*
---------

Βραβείο Πούλιτζερ-μυθοπλασία (Pulitzer Prize - Fiction) 1998

Βραβείο καλύτερου ξένου βιβλίου (Prix du Meilleur Livre Étranger) 2000

*Ταινία*
--------

"american pastoral". Αμερικάνικη παραγωγή του 2016,διάρκεια 108'. Σκηνοθεσία του σκηνοθεσία Γιούαν ΜακΓκρέγκορ με τους: Γιούαν ΜακΓκρέγκορ, Τζένιφερ Κόνελι, Ντακότα Φάνινγκ

Βιβλιογραφικές αναφορές
-----------------------

1. ↑  Ανακτήθηκε στις 18  Μαρτίου 2022.
2. ↑  OL74666W.
3. ↑  classify.oclc.org/classify2/ClassifyDemo?wi=149560009.
4. ↑  «American Pastoral» (στα αγγλικά). *Wikipedia*. 2021-08-24. .
5. ↑  ««Αμερικανικό ειδύλλιο»: ένα μεγάλο βιβλίο στη μεγάλη οθόνη». *bookpress.gr*. Ανακτήθηκε στις 5 Νοεμβρίου 2021.
6. ↑  «περιληψη». Αρχειοθετήθηκε από το πρωτότυπο στις 9 Νοεμβρίου 2021. Ανακτήθηκε στις 9 Νοεμβρίου 2021.
7. ↑  «ΤΙΤΛΟΣ – Βιβλιοnet» (στα Αγγλικά). Ανακτήθηκε στις 6 Νοεμβρίου 2021.
8. ↑  «Αμερικανικό Ειδύλλιο». *αθηνόραμα*. Ανακτήθηκε στις 6 Νοεμβρίου 2021.
Η **Λέγκα Νατσιονάλε Ντιλετάντι** (ιταλικά: *Lega Nazionale Dilettanti*, LND, μετάφραση: *Εθνική Ερασιτεχνική Ένωση*) είναι ο υπεύθυνος φορέας για το ερασιτεχνικό ποδόσφαιρο στην Ιταλία, υπό την εποπτεία της Ιταλικής Ομοσπονδίας Ποδοσφαίρου (FIGC).

Ιστορία
-------

Ιδρύθηκε το 1959 στη Ρώμη, έχοντας την ευθύνη διεξαγωγής ενός εθνικού πρωταθλήματος, μέσω της διαπεριφερειακής επιτροπής ως διοργανώτρια αρχή του πρωταθλήματος της Σέριε Δ από το 1981, τη διοργάνωση 19 περιφερειακών πρωταθλημάτων μέσω των 20 περιφερειακών επιτροπών, το τμήμα ποδοσφαίρου γυναικών, και το τμήμα ποδοσφαίρου σάλας.

Διοργανώσεις ανδρών
-------------------

Διαπεριφερειακές
* Σέριε Δ

Περιφερειακές
* Ιτσελέντσα
* Προμοτσιόνε
* Πρίμα Κατεγκορία
* Σεκόντα Κατεγκορία
* Τέρτσα Κατεγκορία

Παραπομπές
----------

1. ↑  Corriere dello Sport, 4 luglio 1959 Αρχειοθετήθηκε 2013-06-25 στο Wayback Machine..

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Lega Nazionale Dilettanti  της Ιταλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Mαρία Α΄ κόμισσα του Ωβέρν**, γαλλ.: *Μarie I comtesse d'Auvergn*e, (Σεπτέμβριος 1376 – 7 Αυγούστου 1437) ήταν *suo jure* κόμισσα τού Ωβέρν και κόμισσα τού Μπουλόν (ως **Mαρία Β΄**) από το 1424 έως το τέλος της το 1437, έχοντας κληρονομήσει τους τίτλους από την εξαδέλφη της Ιωάννα Β΄ τού Ωβέρν. Είχε επίσης την προσφώνηση κυρία τού Μονγκασκόν. Ήταν σύζυγος τού Μπερτράν Δ΄ ντε Λα Τουρ και μητέρα του Μπερτράν Ε΄ ντε Λα Τουρ, που τη διαδέχθηκε ως κόμης τού Ωβέρν και τού Μπουλόν.

Βιογραφία
---------

Η Μαρί γεννήθηκε στη Γαλλία τον Σεπτέμβριο του 1376, το μοναχοπαίδι του Γοδεφρείδου τού Ωβέρν, κυρίου τού Μονγκασκόν, κυρίου τού Ροσ-Σαβίν και της δεύτερης συζύγου του Ιωάννας τού Βενταντούρ. Η μητέρα της απεβίωσε λίγο μετά τη γέννηση της Μαρίας στις 19 Σεπτεμβρίου 1376. Ο πατέρας της έκανε τρίτο γάμο με την Μπλανς ντε Μπουτεγιέ ντε Σανλί, από τον οποίο η Μαρία απέκτησε δύο ετεροθαλή αδέλφια, τον Aντώνιο και τη Mαργαρίτα.  Ο πατέρας της απεβίωσε το 1385, όταν η Μαρία ήταν εννέα ετών.

Λίγο μετά τις 11 Ιανουαρίου 1389, η Μαρία παντρεύτηκε τον Μπερτράν Δ΄ κύριο τού Λα Τουρ, γιο τού Γκυ ντε Λα Τουρ και της Μαρτ Ροζιέ ντε Μποφόρ. Ο σύζυγός της Μπερτράν Δ΄ απεβίωσε το 1423, λίγο μετά τις 23 Σεπτεμβρίου. Κληρονόμησε τους τίτλους της την επόμενη χρονιά.

### Διακυβέρνηση

Διαδέχθηκε την εξαδέλφη της Ιωάννα Β΄ ως κόμισσα τού Ωβέρν και τού Μπουλόν μετά το τέλος της τελευταίας το 1424, καθώς οι γάμοι της Ιωάννας Β΄ πρώτα με τον Ιωάννη δούκα του Μπερύ, και μετά τον Γεώργιο ντε λα Τρεμουάλ ήταν άτεκνοι.

Κυβέρνησε ως κόμισσα μέχρι το τέλος της, το οποίο συνέβη στις 7 Αυγούστου 1437.  Ο μοναδικός γιος της, Μπερτράν Ε΄, τη διαδέχθηκε ως κόμης τού Ωβέρν και τού Μπουλόν.

Οικογένεια
----------

Η Μαρία και ο Μπερτράν Δ΄ είχαν τέσσερα παιδιά: 

* Μπερτράν Ε΄, κύριος τού Λα Τουρ, κόμης τού Ωβέρν και τού Μπουλόν (απεβ. τον Μάρτιο του 1461). Νυμφεύτηκε το 1416 τη Ζακέτ ντε Πεσέν (π. 1400-1473), από την οποία απέκτησε έξι παιδιά. Οι απόγονοί του (μεταξύ των οποίων βρίσκεται η δισέγγονή του Μαρί ντ' Αλμπρέ, κόμισσα τού Ρετέλ) ήταν γνωστοί με το όνομα ντε Λα Τουρ ντ'Ωβέρν.
* Ιωάννα (περίπου 1390- πριν από το 1416), παντρεύτηκε τον Beraud III, κόμη του Clermont (1375–1426) από τον οποίο απέκτησε μια κόρη, τη Jeanne.
* Ισαβέλλα (γενν. 1395), παντρεύτηκε στις 12 Σεπτεμβρίου 1419, τον Λουί Αρμάν Σαλανκόν, υποκόμη τού Πολινιάκ (1379-1452), από τον οποίο απέκτησε έξι παιδιά.
* Λουίζα (απεβ. στις 14 Ιουνίου 1471), παντρεύτηκε πρώτα τον Τριστάν ντε Κλερμόν-Λοντέβ, και μετά τον Κλωντ ντε Μονταγκύ, κύριο τού Κούσε και τού Εσπουάς. Και οι δύο γάμοι ήταν άτεκνοι.

Βιβλιογραφικές αναφορές
-----------------------

1. ↑  Leo van de Pas: (Αγγλικά) *Genealogics*. 2003. I00111022.
2. 1 2 3 4  Leo van de Pas: (Αγγλικά) *Genealogics*. 2003.
3. ↑  Charles Cawley, *Medieval Lands, Aquitaine*
4. ↑  Cawley, *Medieval Lands, Aquitaine*
5. ↑  Charles Cawley, *Medieval Lands, Aquitaine*
Ο **Σάββας Σιάτρας** (Καρίτσα Ιωαννίνων, 18 Ιανουαρίου 1944) είναι Έλληνας Ηπειρώτης τραγουδιστής δημοτικών παραδοσιακών τραγουδιών. Ο ίδιος αποτελεί εξέχουσα προσωπικότητα της παραδοσιακής μας μουσικής και συγκαταλέγεται στη γενιά των Δημοτικών τραγουδιστώ οι οποίοι συνέδραμαν στην καταγραφή του συγκεκριμένου είδους τραγουδιού σε βινύλιο και αργότερα σε ψηφιακή μορφή.

Γεννήθηκε στο χωριό Καρίτσα της Δωδώνης, 20 χιλιόμετρα έξω από τα Γιάννενα το 1944. Σπούδασε για δύο χρόνια στο παράρτημα της Ζωσιμαίας Σχολής στη Ζίτσα. Ο ίδιος είναι ερμηνευτής του ηπειρώτικου τραγουδιού, το οποίο και «μετέφερε» τόσο στις περισσότερες περιοχές τις Ελλάδας, όσο και στα τέσσερα σημεία του ορίζοντα, όπου χτυπάει η καρδιά του απόδημου Ελληνισμού.
Ιδιαίτερα γνωστός έγινε από τις εκπομπές της ΥΕΝΕΔ και της ΕΡΤ μετέπειτα, με όλα τα τραγούδια του ανθρώπου της παράδοσης. Τραγούδια για τις Απόκριες, τον Γάμο, το Καλοκαίρι και την Άνοιξη, την ξενιτιά, την αγάπη, την ιστορία και οτιδήποτε περιελάμβανε ο κύκλος της ζωής του ανθρώπου, από τη γέννηση, μέχρι τον θάνατο. Από τους σημαντικότερους εκπροσώπους της Δημοτικής Μουσικής έχει τραγουδήσει ηπειρώτικα τραγούδια σε διάφορες εκπομπές της κρατικής ραδιοφωνίας και τηλεόρασης, αλλά και σε εκδηλώσεις και συναυλίες σε πολλά μέρη της Ελλάδας και του εξωτερικού.

Βιβλιογραφία - παραπομπές
-------------------------

* Βιογραφικά στοιχεία Σάββα Σιάτρα
* Ο Σάββας Σιάτρας καλεσμένος στην ΕΡΤ
Η **ΜΦΦ Μάαστριχτ** (ολλανδικά: *MVV Maastricht*) είναι ολλανδική ποδοσφαιρική ομάδα από την πόλη Μάαστριχτ. Ιδρύθηκε στις 2 Απριλίου του 1902. Έχει κατακτήσει την Εέρστε Ντιβίζιε το 1984 και το 1997. Επίσης, συμπεριλαμβάνεται στις νικήτριες του Κυπέλου Ιντερτότο 1970. Η ομάδα διεξάγει τουε εντώς έδρας αγώνες της στο στάδιο Ντε Χέουσελτ, χωρητικότητας 10.000 θεατών.

Σημαντική είναι η αντιπαλότητα μεταξύ των οπαδών της ΜΦΦ Μάαστριχτ και των αντίστοιχων οπαδών της Ρόντα και της Φορτούνα Σίταρντ. Στους μεταξύ τους αγώνες, συχνά συμβαίνουν επισόδια.

Ιστορία
-------

Το 1902 σε μια εγκατάσταση στη διάσημη πλατεία *Vrijthof*, έγιναν τα σχέδια για την ίδρυση της ποδοσφαιρικής ομάδας του Μάαστριχτ. Η πρώτη της ονομασία ήταν ΜΦΚ Μάαστριχτ (MVC Maastricht), μετονομάστηκε όμως αρκετές φορές κατά τη διάρκεια των πρώτων ετών. Το 1908 πήρε την ονομασία ΜΦΦ Μάαστριχτ (MVV Maastricht).

Επιτυχίες
---------

### Εγχώριες

* **Εέρστε Ντιβίζιε**
	+ Πρωταθλήτρια (2): 1984, 1997

### Διεθνείς

* **Κύπελλο Ιντερτότο**
	+ Νικήτρια (1): 1970

Έμβλημα
-------

Το έμβλημα του συλλόγου όπως έχει εξελιχθεί με το πέρασμα του χρόνου.

* 1978–20061978–2006
* 2008–20102008–2010
* 2010–σήμερα2010–σήμερα

Παραπομπές
----------

1. ↑  Stadion de Geusselt Αρχειοθετήθηκε 2016-09-23 στο Wayback Machine. worldofstadiums.com
2. ↑  De Geusselt Αρχειοθετήθηκε 2017-02-05 στο Wayback Machine. stadiumdb.com

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα MVV Maastricht  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
H **Γιαντβίγκα της Μαζοβίας** πολωνικά: Jadwiga mazowiecka‎‎, ουγγρικά: Hedvig mazóviai hercegnő‎‎, γερμ.: Hedwig von Masowien, (π. 1392 – μετά τις 19 Φεβρουαρίου 1439), ήταν Πολωνή πριγκίπισσα, μέλος του Οίκου των Πιάστ, τού κλάδου της Μαζοβίας.

Βιογραφία
---------

Ήταν η μεγαλύτερη κόρη του Σιέμοβιτ Δ΄ δούκα της Μαζοβίας και της Αλεξάνδρας, κόρης του Aλγκίρντας μεγάλου δούκα της Λιθουανίας και αδελφής του βασιλιά Βλαντίσλαφ Β΄ Γιαγκιέλo της Πολωνίας.

Στις 3 Ιανουαρίου 1410 η Γιαντβίγκα παντρεύτηκε τον Ούγγρο μεγιστάνα Ιωάννη Γκαράι, μπάνο της Οζόρα και *κόμη (ispán)* των κομητειών Tέμες και Ποζέγκα. Αυτή η ένωση είχε αναμφίβολα έναν πολιτικό στόχο. Ο πατέρας τής Γιαντβίγκα, Σιεμόβιτ Δ΄, κατά τη διάρκεια του Πολωνο-Τευτονικού Πολέμου ήθελε να είναι κοντά στον Ούγγρο βασιλιά Σιγισμούνδο του Λουξεμβούργου, ο οποίος εκείνη τη στιγμή ήταν μυστικός σύμμαχος του Τευτονικού Τάγματος. Δεν αποκλείεται ο γάμος της κόρης τού υποτελούς του με έναν Ούγγρο μεγιστάνα με επιρροή να εγκρίθηκε από τον βασιλιά Βλαντίσλαφ Β΄ Γιαγκιέλo της Πολωνίας, ελπίζοντας ότι μετά από αυτή την ένωση, οι σχέσεις με τον βασιλιά της Ουγγαρίας θα μπορούσαν να βελτιωθούν, και να ληφθεί η έγκρισή του για έναν πόλεμο εναντίον τού Τάγματος. Ο γάμος υποκινήθηκε πιθανώς από τη σύζυγο του Σιγισμούνδου, Bαρβάρα του Τσέλιε, εξαδέλφη της βασίλισσας Άννας του Τσέλιε, δεύτερης συζύγου τού Βλαντίσλαφ Β΄ της Πολωνίας.

Η Γιαντβίγκα γέννησε στον σύζυγό της τέσσερα παιδιά:

* Χέντβιχ (απεβ. π. 1435), παντρεύτηκε τον Πέταρ Ταλόβατς, μπάνο της Κροατίας.
* Αικατερίνη (απεβ. π. 1435/37), παντρεύτηκε τον Nικόλα Μπέμπεκ ντε Pelsőc, *κόμη (ispán)* τού Γκόμορ (Gömör).
* Στέφανος (απεβ. πριν το 1430).
* Δωροθέα, βασιλική σύζυγος της Βοσνίας (απεβ. Σεπτέμβριος 1438), παντρεύτηκε τον Tβρτκο Β΄ βασιλιά της Βοσνίας.

Ο Ιωάννης Γκαράι απεβίωσε πριν από τις 9 Απριλίου 1428. Το 1435 η ουγγρική Συνέλευση (Dieta) ξεκίνησε μια διαδικασία εναντίον της Γιαντβίγκα, η οποία κατηγορήθηκε για δηλητηρίαση τού συζύγου της, φοβούμενη ότι αυτός θα μπορούσε να ανακαλύψει τη σχέση της με έναν από τους συγγενείς του, τον Nικόλα Σιτσίνι (Szécsényi). Επιπλέον, κατά τη διαδικασία κατηγορήθηκε για υποκίνηση πορνείας στο πρόσωπο της κόρης της Αικατερίνης. Η μαρτυρία των μελών της οικογένειας Γκαράι, που ανήκε στην ουγγρική ελίτ, ήταν αρκετή για τον βασιλιά Σιγισμούνδο, ο οποίος υπαγόρευσε σκληρή τιμωρία κατά της Γιαντβίγκα: όλη η περιουσία της κατασχέθηκε και φυλακίστηκε ισόβια στο κάστρο τής οικογένειας τού συζύγου της. Αυτή πέρασε το υπόλοιπο της ζωής της σε κατ' οίκον περιορισμό σε καλές συνθήκες διαβίωσης στο οχυρό Λαδίσλαος Γκαράι.

Βιβλιογραφικές αναφορές
-----------------------

* K. Jasiński: *Rodowód Piastów mazowieckich*, Poznań-Wrocław 1998, pp. 111–114.
* M. Wilamowski: *Jadwiga*, [στο:] *Piastowie.* *Leksykon biograficzny*, Kraków 1999, σελ. 312.
Η **Αικατερίνη της Μασοβίας,** πολωνικά: Katarzyna mazowiecka‎‎ (1413/16  – μεταξύ 2 Ιουνίου 1479 και 5 Ιουλίου 1480 ) ήταν Πολωνή πριγκίπισσα, μέλος του Οίκου των Πιάστ, του κλάδου της Μαζοβίας.

Βιογραφία
---------

Ήταν η 8η και νεότερη κόρη του Σιέμοβιτ Δ΄ δούκα της Μαζοβίας, και της Αλεξάνδρας, κόρης του Aλγκίρντας μεγάλου δούκα της Λιθουανίας και αδελφής του βασιλιά Βλαντίσλαφ Β΄ Γιαγκιέλο της Πολωνίας.

Πριν από τις 21 Αυγούστου 1439,  η Αικατερίνη παντρεύτηκε τον Mιχαήλ Ζυγκιμαντάιτις -έναν πρίγκιπα της Λιθουανίας και υποψήφιο για τον θρόνο του μεγάλου δουκάτου, ως γιου του Σιγισμούνδου Κεστουτάιτις- ως τρίτη σύζυγός του. Οι δύο προηγούμενες σύζυγοί του ήταν επίσης πριγκίπισσες της ΜΑζοβίας: η πρώτη ήταν η Άννα (η μεγαλύτερη αδελφή της Αικατερίνης) και η δεύτερη η Ευφημία (αδελφή του Μπολέσλαφ Δ' της Βαρσοβίας). Δεν είχαν παιδιά. 

Χάρη στους δεσμούς του με τους Πιάστ της Μαζοβίας, ο Mιχαήλ Ζυγκιμαντάιτις απέκτησε την ισχυρή υποστήριξη των Αυλών του Πλοτσκ και της Βαρσοβίας, και επίσης την πίστη της Λιθουανικής Σαμογιτίας. Ωστόσο μέχρι το 1447 εγκαταλείφθηκε από όλους τους συμμάχους του και νικήθηκε, αιχμαλωτίστηκε και μεταφέρθηκε στο μεγάλο δουκάτο της Μόσχας, όπου απεβίωσε κάτω από αδιευκρίνιστες συνθήκες (πιθανώς δηλητηριασμένος). 

Μετά το τέλος των ανιψιών της Σιεμόβιτ ΣΤ΄ και Βλαντίσλαφ Β΄ στις αρχές του 1462, η Αικατερίνη ανέλαβε τον έλεγχο σε τμήματα των περιοχών τους , και υπερασπίστηκε σθεναρά (με τη βοήθεια της τοπικής αριστοκρατίας) τα δικαιώματα των εξαδέλφων της από τον κλάδο της Βαρσοβίας ενάντια στους σχέδια προσάρτησης τού βασιλείου της Πολωνίας. Η τελευταία αναφορά της Αικατερίνης ως ζωντανής έγινε στις 2 Ιουνίου 1479. Ο τόπος ταφής της είναι άγνωστος.

Σημειώσεις
----------

1. ↑  K. Jasiński: Rodowód Piastów mazowieckich, Poznań – Wrocław 1998, p. 145.
2. ↑  J. Grabowski: *Dynastia Piastów mazowieckich*, Kraków 2012, p. 473.
3. ↑  K. Jasiński: *Rodowód Piastów mazowieckich*, Poznań – Wrocław 1998, pp. 145–146, dated the marriage of Catherine ca. 1441. J. Tęgowski: *Pierwsze pokolenia Giedyminowiczów*, Poznań – Wrocław 1999, pp. 226–227, taking into account the supplication in the council of Basel from the period between 11 July and 21 August 1439 in which Catherine appears named as Michael's wife came to the conclusion that the marriage took place before the date of issue of the document.
4. ↑  J. Tęgowski: *Pierwsze pokolenia Giedyminowiczów*, Poznań – Wrocław 1999, p. 227.
5. ↑  Edvardas Gudavičius: *Mykolas Žygimantaitis* [in:] Vytautas Spečiūnas. *Lietuvos valdovai (XIII-XVIII a.)*: enciklopedinis žinynas. Vilnius: Mokslo ir enciklopedijų leidybos institutas, 2004, p. 97.
6. ↑  K. Jasiński: *Rodowód Piastów mazowieckich*, Poznań – Wrocław 1998, p. 147.
7. ↑  K. Jasiński: *Rodowód Piastów mazowieckich*, Poznań – Wrocław 1998, pp. 147–148.

Βιβλιογραφικές αναφορές
-----------------------

* J. Grabowski: *Dynastia Piastów mazowieckich*, Avalon Editorial, Kraków 2012, pp. 473–474.
* K. Jasiński: *Rodowód Piastów mazowieckich*, Poznań – Wrocław 1998, pp. 144–148.
* J. Tęgowski: *Pierwsze pokolenia Giedyminowiczów*, Poznań – Wrocław 1999, pp. 226–227.
Ο **Εδμόνδος μακ Μάλκολμ** (1070 – μετά το 1097) ήταν δεύτερος γιος του βασιλιά της Σκωτίας Μάλκολμ Γ΄ και της δεύτερης συζύγου του, Αγίας Μαργαρίτας. Ίσως σε μερικούς καταλόγους να αναφέρεται και ως βασιλιάς της Σκωτίας, αλλά δεν είναι εξακριβωμένο. 

Με τον θάνατο του πατέρα του και του μεγαλύτερου αδελφού του Εδουάρδου σε μάχη (1093), ο αδελφός του πατέρα του, Ντόναλντ Γ΄ της Σκωτίας, σφετερίστηκε τον θρόνο. Ο Εδμόνδος μαζί με τους μικρότερους αδελφούς του, Έντγκαρ, Αλέξανδρο και Δαυίδ, κατέφυγαν στην Αγγλία στην αυλή του βασιλιά Γουλιέλμου Ρούφου και ενώθηκαν με τον αδερφό τους, Ντάνκαν Β΄. 

Την επόμενη χρονιά, ο Ντάνκαν, με την υποστήριξη του Γουλιέλμου Ρούφου, ανέτρεψε τον Ντόναλντ από τον θρόνο. Αλλά τότε σημειώθηκε επανάσταση στην Σκωτία, που είχε ως αποτέλεσμα την βίαιη αποχώρηση των Άγγλων και αμέσως μετά την δολοφονία του Ντάνκαν Β΄. Οι επαναστάτες ήταν υποκινούμενοι από τον Ντόναλντ και τον ίδιο τον Εδμόνδο, που εγκατέλειψε τα μικρότερα αδέλφια του και πήρε το μέρος του θείου του, ο οποίος ως άτεκνος του υποσχέθηκε την διαδοχή του στον θρόνο. 

Το 1097, με την υποστήριξη του θείου τους, Έντγκαρ Έθελινγκ, και τον βασιλιά της Αγγλίας ανέτρεψαν οριστικά τον σφετεριστή θείο τους από τον θρόνο, τον αιχμαλώτισαν, τον ακρωτηρίασαν και πέθανε δύο χρόνια αργότερα. Ο ίδιος ο Εδμόνδος δεν είχε καλύτερη τύχη: τον κούρεψαν και τον έκλεισαν σε μοναστήρι, όπου έζησε ολόκληρο το υπόλοιπο της ζωής του. Στον θρόνο της Σκωτίας ανήλθε ο επόμενος στην σειρά αδελφός του, Έντγκαρ, με διάδοχο τον Αλέξανδρο.

Παραπομπές
----------

1. 1 2  Darryl Roger Lundy: (Αγγλικά) *The Peerage*.
2. 1 2 3 4 5 6 7  «Kindred Britain»
Ο **Γουόλτερ Φρέντρικ Μόρισον** (*Walter Fredrick "Fred" 'Morrison*, 16 Ιανουαρίου 1920 – 9 Φεβρουαρίου 2010) ήταν Αμερικανός πολιτικός μηχανικός, περισσότερο γνωστός ως ο άνθρωπος που εφηύρε το φρίσμπι.

Βιογραφία
---------

Γεννήθηκε στο Ρίτσφιλντ της πολιτείας Γιούτα των ΗΠΑ και κατοικούσε στη Μονρόε.Ήταν παντρεμένος με τη Λου. Στη διάρκεια του Δευτέρου Παγκοσμίου Πολέμου παρακολούθησε τις πτήσεις βομβαρδιστικών στην Ιταλία, ενώ συνελήφθη και παρέμεινε αιχμάλωτος πολέμου επί 48 ημέρες.

Η εφεύρεση του δίσκου φρίσμπι
-----------------------------

Ο Μόρισον ισχυριζόταν ότι ο ίδιος είχε συλλάβει την αρχική ιδέα για το φρίσμπι, όταν έριξε ένα καπάκι από ένα μεταλλικό κουτί με ποπ κορν μαζί με την τότε φιλενάδα του, Λου. Επειδή το καπάκι έφυγε μακριά, βρέθηκε από τον Μόρισον ότι τα κατσαρολάκια για γλυκά πετούσαν καλύτερα και ήταν πιο κοινά. Μαζί με τη Λου έφτιαξαν μια μικρή επιχείρηση και πουλούσαν "Flyin' Cake Pans" (ιπτάμενα κατσαρολάκια για γλυκά) στις ακτές της Σάντα Μόνικα, στην Καλιφόρνια. 

Το 1946 ο 26χρονος από την Γιούτα συνέλαβε την ιδέα ενός σχεδίου για τον πρώτο στον κόσμο ιπτάμενο δίσκο, τον οποίο ονόμασε Whirlo-Way. Το 1948 στην επιχείρηση εισήλθε και ο επενδυτής Γουόρεν Φραντσιόνι, ο οποίος κάλυψε το κόστος για να επικαλυφθεί ο δίσκος με πλαστικό. Το 1955 ο Μόρισον και η Λου σχεδίασαν τον "Δίσκο του Πλούτωνα" (*Pluto Platter*), που ήταν το αρχέτυπο όλων των σύγχρονων ιπτάμενων δίσκων. Η ονομασία οφείλεται στην μανία με τα ΑΤΙΑ, που κυριαρχούσε στην Αμερική τη δεκαετία του 1950. Στις 23 Ιανουαρίου 1957 τα δικαιώματα του *Pluto Platter* πωλήθηκαν στην εταιρεία κατασκευής παιχνιδιών Wham-O, η οποία το 1958 Wham-Ο πρόσθεσε το όνομα *Frisbee* στο αρχικό όνομα του δίσκου, το οποίο ήταν μια δυσορθογραφία της εταιρείας *Frisbie Pie Company*. Το παιχνίδι σύντομα απέκτησε δημοφιλία, κυρίως μεταξύ των φοιτητών στις ΗΠΑ. Σχεδόν 100 εκατομμύρια πλαστικοί δίσκοι «φρίσμπι» είχαν πουληθεί έως τα τέλη της δεκαετίας του 1980, ενώ είχαν δημιουργηθεί και πανεπιστημιακά τουρνουά για αγώνες με «φρίσμπι». 

Ο Μόρισον απεβίωσε το 2010. Το όνομά του φέρει ένα γήπεδο ντισκ γκολφ, στην πόλη Χολαντέι της Γιούτα.

Δημοσιευμένα έργα
-----------------

* *Flat Flip Flies Straight*με τον Φιλ Κένεντι (Wormhole Publishers, 2006)

Παραπομπές
----------

1. ↑  «Deseret News». (Αγγλικά) *Deseret News*. Deseret News Publishing Company. Σολτ Λέικ Σίτι, Ηνωμένες Πολιτείες Αμερικής. Ανακτήθηκε στις 21  Νοεμβρίου 2017.
2. ↑  «The Independent». (Βρετανικά αγγλικά, Αγγλικά) *The Independent*. Ηνωμένο Βασίλειο. Ανακτήθηκε στις 21  Νοεμβρίου 2017.
3. ↑  «Frisbee inventor dies at 90». (Αγγλικά) *The Guardian*. Guardian Media Group. Ηνωμένο Βασίλειο. 12  Φεβρουαρίου 2010. Ανακτήθηκε στις 21  Νοεμβρίου 2017.
4. 1 2  www.berkshireeagle.com/stories/the-frisbee-turns-50,461505.
5. ↑  Arave, Lynn (10 Φεβρουαρίου 2010). «Frisbee creator Fred Morrison dies». *Deseret News*. Αρχειοθετήθηκε από το πρωτότυπο στις 2010-02-15.. Ανακτήθηκε στις 11 Φεβρουαρίου 2010.
6. ↑  sansimera.gr, Η ιστορία του φρίσμπι
7. ↑  Madata.gr, Πέθανε ο πατέρας των "χούλα χουπ" και "φρίσμπι", 19 Ιανουαρίου 2008.